b'\n_START_ARTICLE_\nBaden\n_START_SECTION_\nNapoleon\n_START_PARAGRAPH_\nI forbindelse med oppl\xc3\xb8sningen av det hellige tysk-romerske riket i 1806 opph\xc3\xb8yde Napoleon Baden til et storhertugd\xc3\xb8mme og Baden fikk tildelt s\xc3\xa5 mange nye territorier at arealet femdoblet seg. Baden var deretter en suveren stat, og etter revolusjonen i 1848 ogs\xc3\xa5 en av de aller mest liberale blant de tyske statene.\n_START_SECTION_\nDet tyske keiserrike\n_START_PARAGRAPH_\nI 1871 ble Baden ett av forbundslandene i det nye tyske keiserriket og grenset dengang til rikslandet Elsass-Lothringen, kongeriket Bayern, storhertugd\xc3\xb8mmet Hessen (Hessen-Darmstadt),  kongeriket W\xc3\xbcrttemberg, kongeriket Preussen (Hohenzollern) og Sveits. Hovedstad var Karlsruhe.\n_START_SECTION_\nDet 20. \xc3\xa5rhundre\n_START_PARAGRAPH_\nI 1918 ble Baden republikk. I 1952 ble Baden sl\xc3\xa5tt sammen med W\xc3\xbcrttemberg-Baden og W\xc3\xbcrttemberg-Hohenzollern og dannet den nye staten Baden-W\xc3\xbcrttemberg.'